S-192/2010

Ár 2010, fimmtudaginn 18. nóvember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 192/2010: Ákæruvaldið (E-kk-nf L-kk-nf) gegn E-kk-þgf Ó-kk-þgf G-kk-þgf (B-kk-nf N-kk-nf hrl.) sem tekið var til dóms hinn 15. nóvember sl., að aflokinni aðalmeðferð.

Málið er höfðað með tveimur ákærum lögreglustjórans á höfuðborgarsvæðinu á hendur ákærða, E-kk-þgf Ó-kk-þgf G-kk-þgf, kt. 000000-0000, Samtúni 24, Reykjavík.

Í fyrsta lagi er málið, höfðað með ákæru, dagsettri 16. mars sl., “fyrir eftirtalin þjófnaðarbrot framin á árinu 2009 í Reykjavík nema annað sé tekið fram, með því að hafa:

1. Sunnudaginn 8. febrúar í versluninni Intersport í Lindum í Kópavogi, stolið skópari að verðmæti kr. 14.490.

M. 007-2009-8899

2. Þriðjudaginn 4. ágúst í versluninni BT í Skeifunni stolið bílageislaspilara að Pioneer gerð DEH-P4100 að verðmæti kr. 38.900

M. 007-2009-49536

3. Fimmtudaginn 10. september í auðgunartilgangi brotist inn í hjólhýsi að Grundarási 10 með því að spenna upp glugga, en lögregla kom að ákærða þegar hann yfirgaf vettvang.

M. 007-2009-55545

Teljast brotin varða við 244. gr. almennra hegningarlaga nr. 19, 1940.

Í málunum gera eftirfarandi aðilar bótakröfur:

S-kk-nf M-kk-nf G-kk-nf, kt. 000000-0000, f.h. Byko hf., kröfu um að ákærði E-kk-nf Ó-kk-nf verði dæmdur til greiðslu skaðabóta að fjárhæð kr. 14.490. auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2009-8899

S-kk-nf Þ-kk-nf H-kk-nf, kt. 000000-0000, kröfu um að ákærði E-kk-nf Ó-kk-nf verði dæmdur til greiðslu skaðabóta að fjárhæð kr. 115.240. auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2009-55545

Þess er krafist að ákærði verði dæmdur til refsingar og til greiðslu alls sakarkostnaðar.”

Skrif S-kk-ef Þ. H-kk-ef geta ekki skoðast sem bótakrafa í málinu og fá því ekki frekari meðferð í því.

Í öðru lagi er málið höfðað með ákæru, dagsettri 31. ágúst sl., “fyrir eftirtalin brot framin á árunum 2009 og 2010 í Reykjavík nema annað sé tekið fram:

I.

Þjófnaði, að Hyrjarhöfða 7 með því að hafa í tvö skipti:

1. Aðfaranótt mánudagsins 3. ágúst 2009 brotist inn í félagi við óþekkta aðila með því að brjóta rúða og spenna upp hurð að húsnæðinu og stolið eftirfarandi munum sem greinir í munaskýrslu [II/2, bls. 1-3] svo sem hér greinir:

M. 007-2009-47107]

2. […]

3. Aðfaranótt sunnudagsins 18. október 2009 brotist inn í félagi við óþekktan aðila inn í leikskólann Rofaborg með því að spenna upp glugga og stolið tölvuturni, lyklaborði og tölvumús að gerðinni Fujitsu Simens að óþekktu verðmæti.

M. 007-2009-64816

4. Miðvikudaginn 17. febrúar 2010 í félagi við H-kk-þf B-kk-þf H-kk-þf farið heimildarlaust inn í þvottahús í sameign fjölbýlishússins að Gyðufelli 7 og stolið Gorenje þvottavél að verðmæti kr. 80.000.

M. 007-2010-10998

5. Fimmtudaginn 18. febrúrar 2010 í félagi við K-kk-þf G-kk-þf G-kk-þf stolið fjórum felgum og hjólbörðum af bifreiðinni RX-S57 í bifreiðageymslu við Vallarkór 1 í Kópavogi samtals að verðmæti kr. 260.000.

M. 007-2010-11106

Teljast brotin varða við 244. gr. almennra hegningarlaga nr. 19, 1940.

II.

6. Hilmingu, með því að hafa sunnudaginn 7. febrúar 2010 haft Garmin Nuvi staðsetningartæki að verðmæti kr. 80.000 og radarvara að Cobra gerð að verðmæti kr. 30.000, í vörslum sínum að Heiðarási 34 þrátt fyrir að ákærða væri ljóst að um þýfi var að ræða úr innbrotum í bifreiðina RH-111 þann 30. janúar 2010 og í bifreiðina SL-014 þann 13. sama mánaðar og þannig haldið mununum ólöglega fyrir eigendum, en ákærði hafði reynt að selja þetta á netsíðunni barnaland.is.

M. 007-2010-6620

Telst þetta varða við 254. gr. almennra hegningarlaga.

III.

Umferðarlagabrot, með því að hafa:

7. Þriðjudaginn 10. febrúar 2009 ekið bifreiðinni OK-845 án gildra ökuréttinda en ákærði var í akstursbanni, suður Hafnarbraut í Kópavogi þar sem lögregla stöðvaði aksturinn.

M. 007-2009-10051

8. Miðvikudaginn 7. október 2009 ekið bifreiðinni AU-033 sviptur ökurétti, suður Gullinbrú við Höfðabakka þar sem lögregla stöðvaði aksturinn.

M. 007-2009-62420

9. Að morgni þriðjudagsins 11. maí 2010 ekið bifreiðinni BT-642 án gildra ökuréttinda en ákærði var í akstursbanni, suður Vesturlandsveg í Mosfellsbæ við Þingvallaafleggjara, þar sem lögregla stöðvaði aksturinn.

M. 007-2010-29876

Telst þetta varða 1. mgr. 48. gr., sbr. 1. mgr. 100. gr., umferðarlaga nr. 50,1987.

IV.

10. Fíkniefnalagabrot, með því að hafa sunnudaginn 6. desember 2009 haft í vörslum sínum 2,94 g af maríhúana-kannabis sem ákærði framvísaði við lögreglu á lögreglustöðinni að Hverfisgötu 115.

M. 007-2009-76794

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar, greiðslu alls sakarkostnaðar og jafnframt er krafist að ofangreind fíkniefni verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í málinu gera eftifarandi bótakröfur á hendur ákærða E-kk-þgf Ó-kk-þgf G-kk-þgf, kt. 000000-0000,:

I-kk-nf B. P-kk-nf, f.h. Reykjavíkurborgar, kt. 000000-0000 gerir kröfu um að ákærði verði dæmdur til greiðslu skaðabóta að fjárhæð kr. 55.940 auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, sem var 18. október 2009 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags. Þá er þess krafist að ákærði verði dæmdur til greiðslu málskostnaðar vegan þóknunra lögmanns brotaþola fyrir að hafa uppi bótakröfu þessa samkvæmt mati réttarins.

M. 007-2009-64816

H-kk-nf V-kk-nf f.h. Rafkerfis krefst skaðabóta á hendur ákærða að fjárhæð kr. 599.000 vegna skemmda á húsnæðinu vegna ofangreindra innbrota að Hyrjarhöfða 7 í Reykjavík.

M. 007-2010-50606 og M. 007-2009-47107“

Af hálfu ákæruvaldsins hefur verið fallið frá 2. tl. I. kafla þessarar ákæru frá 31. ágúst sl.

Skrif H-kk-ef V-kk-ef geta ekki skoðast sem bótakrafa í málinu og fá því ekki frekari meðferð í því.

Málavextir

Ákærði hefur skýlaust játað fyrri ákæruna rétta og alla ákæruliði síðari ákærunnar, að undanskildum 1. og 5. tl. I. kafla. Hefur hann orðið sekur um þá verknaði sem þar er lýst og brotið gegn þeim refsiákvæðum sem við þá eru tilfærð.

Um 1. tl. I. kafla síðari ákærunnar:

Ákærði kannast við að hafa farið einu sinni í Hyrjarhöfða 7 með félögum sínum og borið út þrjá gítara og hafi þeir tekið sinn skerf líka. Aftur á móti segist hann hafa frétt það síðar að þeir hinir hafi farið þar aftur inn, tvisvar eða þrisvar sinnum, að ná í meira þýfi. Hann vekur athygli á því að hann hafi aðstoðað lögregluna við að hafa upp á þýfinu og kveðst ekki hafa valdið neinum skemmdum á húsnæðinu þarna.

Ákærði fór inn í húsnæðið með félögum sínum, sem hann hefur ekki viljað segja til, til þess að taka þar verðmæti. Hann hefur viðurkennt að hafa tekið þar þrjá gítara og þessir félagar hans hafi tekið annað sem tilgreint er í ákærunni. Hefur ákærði komið þýfinu til skila. Þrátt fyrir viðbáru hans um það að þeir hinir hafi farið inn aftur og tekið fleira telst hann bera ábyrgð á öllum þjófnaðinum. Hefur hann gerst brotlegur við 244. gr. almennra hegningarlaga.

Um 5. tl. I. kafla síðari ákærunnar:

Um þennan ákærulið segir ákærði að, að félagi hans hafi verið búinn að stela hjólunum undan bílnum án þess að hann vissi. Hann hafi svo gert sér grein fyrir því að hjólin væru stolin þegar félagi hans setti þau í bílinn. Hann kannast við hafa ekið félaganum og góssinu á brott. Ekki hefur náðst til þess manns sem ákærði segir hafa verið með sér, K-kk-ef G-kk-ef G-kk-ef. Hjá lögreglu skýrði ákærði frá þessu á þann veg að hann hefði verið sá sem tók hjólin en K-kk-nf G-kk-nf hafi ekið þeim á brott með þýfið. Lögreglumaðurinn sem tók skýrsluna hefur komið fyrir dóminn og staðfest að rétt sé eftir ákærða haft í lögregluskýrslunni. Ákærði hefur ekki gefið neina skýringu á þessum breytta framburði sínum. Telst hann vera samverkamaður í þjófnaðinum og hefur hann brotið gegn 244. gr. almennra hegningarlaga.

Viðurlög, skaðabætur og sakarkostnaður

Refsing ákærða er hegningarauki við skilorðsdóm frá 26. febrúar sl. Ber að dæma upp þann dóm og gera ákærða refsingu í einu lagi. Þykir hún hæfilega ákveðin fangelsi í 6 mánuði. Ákærði hefur gert sér far um að draga úr tjóni af brotum sínum og þykir mega fresta framkvæmd refsingarinnar og ákveða að hún falli niður að liðnum 3 árum frá dómsuppsögu, haldi ákærði almennt skilorð 57. gr. almennra hegningarlaga.

Dæma ber ákærða til þess að greiða skaðabætur sem hér segir:

Reykjavíkurborg 55.940 krónur ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 18. október 2009 að telja til 9. október 2010 en eftir það með dráttarvöxtum samkvæmt III. kafla laganna til greiðsludags.

Byko hf. 14.490 krónur ásamt almennum vöxtum 8. febrúar 2009 að telja til 23. apríl 2010 en eftir það með dráttarvöxtum til greiðsludags.

Dæma ber ákærða til þess að greiða verjanda sínum, B-kk-þgf N-kk-þgf hrl. 100.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, E-kk-nf Ó-kk-nf G-kk-nf, sæti fangelsi í 6 mánuði. Frestað er framkvæmd refsingarinnar og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði greiði skaðabætur sem hér segir:

Reykjavíkurborg 55.940 krónur ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 18. október 2009 að telja til 9. október 2010 en eftir það með dráttarvöxtum samkvæmt III. kafla laganna til greiðsludags.

Byko hf. 14.490 krónur ásamt almennum vöxtum 8. febrúar 2009 að telja til 23. apríl 2010 en eftir það með dráttarvöxtum til greiðsludags.

Ákærði greiði verjanda sínum, B-kk-þgf N-kk-þgf hrl. 100.000 krónur í málsvarnarlaun.

P-kk-nf G-kk-nf